laion/Wikipedia-Exotic huggingface dataset:
La Noche de Anoche

"La Noche de Anoche" הוא סינגל שהוקלט על ידי הזמר הפוארטו ריקני באד באני, ביחד עם הזמרת-יוצרת הספרדייה רוסליה, מתוך אלבום האולפן השלישי שלו, El Último Tour Del Mundo. השיר יצא לאור ב-14 בפברואר 2021, על ידי חברת התקליטים רימאס רקורדס, כסינגל הרביעי מתוך האלבום. השיר הגיע למקום השביעי בבילבורד גלובל 200, ולמקום הראשון במצעד השירים שבספרד. השיר נכתב על ידי באד באני, רוסליה, כריס ג'דיי וטייני והופק על ידי ג'דיי, גבי מיוזיק וטייני גם כן. באד באני ורוסליה נפגשו לראשונה בפסטיבל המוזיקה והאמנויות של עמק קואצ'לה באפריל 2019, שם הם צילמו כמה תמונות ששימשו בהמשך לקידום של השיר. כעבור כמה ימים הלך באד באני לראות את רוסליה בשידור חי ב-Mayan Theater בלוס אנג'לס, מה שהוביל לשמועות רבות על שיתוף פעולה מוזיקלי עתידי. בהמשך, עבדה רוסליה עם טייני, כריס ג'דיי, גבי מיוזיק וטגו קלדרון. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-265 מיליון השמעות. "La Noche de Anoche" נחשב בעיני מבקרים רבים לאחד השירים הטובים ביותר בשנת 2020. צוות הרולינג סטון דירגו את השיתופי הפעולה הפופ הטובים ביותר לשנת 2020, באומרם כי אחרי שנה שהייתה מסומנת בעיקר על ידי בידוד, הסגר עצמי ותחושות בדידות עקב מגפת הקורונה שהחלה בתחילת שנה שעברה, "מצאנו דרכים לשתף פעולה שהביאו לנו כמה ויברציות נהדרות ומצבי רוח לגיטימיים שיעבירו אותנו דרך 2020 .... אבל הדבר החשוב ביותר הוא שעל אף מגפת הקורונה והסגר המוזיקה הוכיחה שאנשים מכל מרחקי העולם יכולים למצוא שותפויות יצירתיות". השיר "La Noche de Anoche" נכלל בדירוגם ונאמר כי "רוזליה מוסיפה רכות רומנטית ב-"Noche de Anoche" עם הווידויים הצורבים שלה על אהבה ותשוקה". הווידאו קליפ הרשמי של השיר פורסם ב-14 בפברואר 2021 והועלה לערוץ היוטיוב של באד באני. בתחילת הקליפ, ניתן לראות את רוסליה כשהיא מבצעת את השיר, ובהמשך מצטרף אליה באד באני. הקליפ כולל סצנה עיקרית במהלכה ניתן לראות את השניים צמודים זה לזה, כשהם שרים יחדיו את השיר. נכון למרץ 2021, מונה הצפיות של הקליפ עומד על למעלה מ-100 מיליון צפיות. מילות השיר "La Noche de Anoche" באתר Genius סרטון השיר "La Noche de Anoche" באתר יוטיוב Rosalía anuncia la esperada colaboración con Billie Eilish, El Independiente, ‏2021-01-19 (בספרדית) Bad Bunny, Billboard spanishcharts.com - Spanish charts portal, spanishcharts.com Bad Bunny & ROSALÍA – LA NOCHE DE ANOCHE (באנגלית), נבדק ב-2021-03-05 Algo 'está encendido' entre Rosalía y Bad Bunny, cuore.es, ‏2019-06-10 (בספרדית) Europa Press, Rosalía, J Balvin y Bad Bunny, en el Coachella más latino, que tendrá también el k-pop de Blackpink, www.culturaocio.com, ‏2019-01-03 LOS40, Rosalía y Bad Bunny sacian su hambre, juntos, LOS40, ‏2019-06-03 (בספרדית) Qué hay detrás del encuentro entre Rosalía y Tego Calderón en Puerto Rico, Slang, ‏2020-08-04 (ב־Mexican Spanish) EL ÚLTIMO TOUR DEL MUNDO, נבדק ב-2021-03-05 Emily Blake,Rosalie Cabison,Tim Chan,Jon Dolan,Jon Freeman,Dewayne Gage,Samantha Hissong,Ethan Millman,Isabela Raygoza,Brittany Spanos, Emily Blake, Rosalie Cabison, Tim Chan, Jon Dolan, Year in Review: The Best Pop Collaborations of 2020, Rolling Stone, ‏2020-12-15 (באנגלית אמריקאית) BAD BUNNY x ROSALÍA - LA NOCHE DE ANOCHE (Video Oficial) https://twitter.com/tonyaguilarofi/status/1351617948918673410, Twitter
שיר אלפבית

שיר אלפבית הוא שיר ילדים שנועד ללמד את אותיות האלפבית כסדרן. שירי אלפבית קיימים בשפות שונות בהן רוסית, הונגרית, סנסקריט ועוד. שירי אלפבית עבריים קרויים שירי אלף בית. שיר אלפבית בולט באנגלית הוא השיר "The A.B.C.", שבו שרים את אותיות האלפבית הלטיני כסדרן בשמותיהן באנגלית, לפי לחן צרפתי מהמאה ה-18, ובסופו באות השורות: Now, I know my ABCs Next time, won't you sing with me לשיר יש גם גרסה שבה מושרות האותיות בסדר הפוך, מהאות Z לאות A. גרסה צרפתית של השיר נלמדת בקנדה, לפי אותו לחן, למעט שינוי בסוף האלפבית, להתאמה לשם הארוך יותר בצרפתית של האות Y (אי גרק). שיר מורכב יותר באנגלית הוא השיר 'A' You're Adorable (אנ'), שבו מוקדשת שורה לכל אחת מאותיות האלפבית. את השיר חיברו בשנת 1948 באדי קיי (Buddy Kaye) ופרד וייז (אנ') והלחין סידני ליפמן. הגרסה המפורסמת ביותר של השיר היא בביצועם של פרי קומו והאחיות פונטנה. בסדרת המערכונים "ברוכים הבאים לבית ספר חגבים" ששודרה בערוץ הילדים יש שיר שמתייחס לששת האותיות הראשונות באנגלית בביצועם של עודד מנשה וליאת אחירון. שיר נוסף קיים בתוכנית הילדים "המחשובבים" ובסדרה "צ'ארלי בארץ האותיות" שמשודרת בערוץ "בייבי", כל פרק נחתם בשיר שכל אות מציגה את עצמה ואת הצליל שהיא משמיעה. השיר "מורנו רב חסילא" הוא שיר אלפבית עברי מאת חיים נחמן ביאליק, שהבית השלישי בו הוא: א – אַיִל, ב – בֵּית-סֵפֶר, ג – גָּדֵר, ד – דָּלֶת. מִי שֶׁאֵינוֹ לוֹמֵד תּוֹרָה כְּלִמָּה הִיא לוֹ גַּם אִוֶּלֶת. שיר אלפבית נוסף מאת ביאליק הוא שיר המשחק "אָלֶף-בֵּית". שיר אלפבית נודע בעברית הוא השיר "אלף בית" שכתבה והלחינה נעמי שמר. הבית הראשון של השיר הוא: אלף - אוהל, בית - זה בית גימל זה גמל גדול, מהי דלת - זוהי דלת שפותחת את הכל. שירי אלפבית נוספים בעברית הם השיר "אלף בית" בביצועה של ויקטוריה חנה, שיר הא'-ב' מתוך הסרט "קוני למל בקהיר", "שיר האותיות" מתוכנית הטלוויזיה לילדים "בלי סודות", שיר הא'-ב' שהופיע בערוץ הילדים בשנת 1994 וסיכם את פינת הא'-ב' ששודרה במסגרת העונה הראשונה של "הכיתה המעופפת", שיר הא'-ב' מתוך התכנית "גיבורי החודש" של ערוץ הופ!, שיר האותיות של ערוץ הופ! עצמו שכתבה נוגה אלגום, וכמו כן אלגום כתבה גם את שיר האותיות שהופיע ברחוב סומסום בשנת 1998 בפרק "הקוסם מארץ אוף" (ע"פ הסדרה) או מסע לארץ האותיות (כפי שנקרא בקלטת הווידאו שיצאה). להוראת האלפבית העברי לדוברי אנגלית משמש בארצות הברית שירה של דבי פרידמן "Alef-Bet". ואת שיר הא-ב שהופיע בסדרה "שלום סומסום", שבו מכיל את סוגי האותיות (למעט האותיות הסופיות) של כמה מאותיות הא'-ב' כגון: שין נקודה ימנית ושין נקודה שמאלית. מדיה וקבצים בנושא שיר אלפבית בוויקישיתוף חרוזי אלפבית, דף שער בספרייה הלאומית The ABC Song, בערוץ יוטיוב של KidsTV123 "A" You're Adorable, בערוץ יוטיוב של פרי קומו חיים נחמן ביאליק, "מורנו רב חסילא" בפרויקט בן-יהודה חיים נחמן ביאליק, "אָלֶף-בֵּית" בפרויקט בן-יהודה מילות השיר "אלף בית", באתר שירונט מילות השיר "אלף בית", באתר שירונט ; שיר האלפבית (הושע נא), בביצוע ויקטוריה חנה, סרטון באתר יוטיוב בלי סודות - שיר האותיות, סרטון באתר יוטיוב Debbie Friedman, The Alef-Bet Song, AllTheLyrics.com
פריהנד

פריהנד (FreeHand) או "מקרומדיה פריהנד" הייתה תוכנה לגרפיקה וקטורית דו-ממדית והוצאה לאור שולחנית אשר פותחה על ידי חברת אלדוס ובהמשך על ידי חברת מקרומדיה. בדצמבר 2005 מקרומדיה נרכשה על ידי אדובי מערכות, ובעקבות כך הופסק פיתוח התוכנה. התוכנה נועדה לעריכה וקטורית, בעיקר דו-ממדית, כאשר היא מוכוונת לשוק הגרפיקה והוצאה לאור השולחנית המקצועי. השימוש בתוכנה היה נפוץ בישראל בשנות ה-90 של המאה ה-20 בתחומי העיצוב הגרפי, עיצוב אתרי אינטרנט והבאה לדפוס. בעשור הראשון של המאה ה-21 מעמדה של Freehand הולך ונשחק לטובת תוכנות חדשניות יותר, כמו אדובי אינדיזיין ואדובי אילוסטרטור. פריהנד נוצרה על ידי Altsys, חברה אמריקאית מטקסס, בעבור חברת אלדוּס אשר שחררה את גרסאות 1-4 של התוכנה. לאחר שאלדוס התמזגה עם אדובי מערכות, צצו חיכוכים משפטיים ואדובי נאלצה להחזיר את פריהנד ל-Altsys. בהמשך נרכשה Altsys על ידי מקרומדיה, אשר שחררה את הגרסה ה-5, 5.5 (למקינטוש בלבד), 7, 8, 9, 10, ו-11 (MX). בשנת 2005 אדובי רכשה את מקרומדיה ובכך החזירה לעצמה את הזכויות על המוצר. פריהנד שימשה לעימוד דפים כמו גם ליצירה ועריכה של גרפיקה וקטורית לדפוס ולאינטרנט. גרסתה האחרונה, ששווקה בשם FreeHand MX, סיפקה אינטגרציה פונקציונלית עם שאר מערך תוכנות ה-MX - מקרומדיה פלאש, דרימוויבר, פיירוורקס ואחרות. בדצמבר 2005 רכשה אדובי את הזכויות על פריהנד, והצהירה כי תמשיך לתמוך במוצר. בשנת 2007 הצהירה אדובי כי פיתוח פריהנד יופסק. הצהרה זו גרמה לסערה בקרב משתמשי התוכנה, שיצאו למחאות ברשת. בשנת 2008 הודיעה חברת אדובי כי על אף המחאות, פיתוח התוכנה לא צפוי להתחדש ומשתמשי פריהנד הוזמנו לעבור לעבוד בתוכנת אדובי אילוסטרייטור. אדובי אילוסטרייטור CorelDRAW Inkscape מדיה וקבצים בנושא פריהנד בוויקישיתוף אתר האינטרנט הרשמי של פריהנד (באנגלית) האתר הרשמי של התוכנה (באנגלית)
שמעון ארן

שמעון ארן (נולד ב-26 באוקטובר 1965) הוא עיתונאי ישראלי, המשמש ככתב וכפרשן המדיני של רדיו מכאן, ממשיכת קול ישראל בערבית, ושל ערוץ מכאן 33. נולד בשם שמעון ארנרייך ב-26 באוקטובר 1965 בתל אביב-יפו לסימה וליוסף ארנרייך. גדל בכפר סבא, ובגיל 13 עבר לגור בנתניה, שם למד בבית ספר תיכון על שם משה שרת, במגמת מזרחנות. בשנים 1983–1986 למד וסיים תואר ראשון בערבית ומזרחנות באוניברסיטת תל אביב במסגרת העתודה האקדמית. בשנים 1986–1989 שירת בצה"ל בתפקידים שונים בחיל הים וביחידה 8200. לאחר שירותו הצבאי עבד כמורה ללשון ולערבית בבתי ספר יסודיים בחולון ובנתניה. בשנת 1991 החל לעבוד בקול ישראל בערבית בתפקידים שונים, בהם כתב לענייני ערביי ישראל, כתב מוניציפלי, כתב לענייני איכות הסביבה וכתב פוליטי, ולאחר מכן שימש בתפקיד הכתב המדיני של קול ישראל בערבית, והמשיך לשמש בו גם בתחנת רדיו מכאן ובערוץ מכאן 33. במסגרת תפקידו היה שליח קול ישראל בערבית בוועידות, כנסים וביקורים רשמיים של ראשי הממשלה בנימין נתניהו, אהוד ברק, אריאל שרון ואהוד אולמרט במדינות שונות, בהן ארצות הברית, מדינות אירופה, קוריאה הדרומית, הרפובליקה העממית של סין, יפן, רוסיה וכן בירדן ובמצרים. בשנת 1997 ראיין ארן, במסגרת ביקור ראש ממשלת ישראל בעמאן, את חוסיין, מלך ירדן, ועסק בחידוש הבנייה בהר חומה ובחידוש שיחות השלום בין ישראל וסוריה בראשות חאפז אל-אסד, וכן ראיין את נשיא מצרים חוסני מובארכ במהלך ביקורים שונים של ראש הממשלה במצרים. בעת שסיקר את ועידת שפרדסטאון חשף את סיפורה של יטה רפלסקי, מאהבתו של יוסף טרומפלדור, אשר ניסתה להתאבד לאחר ששמעה על דבר מותו ונותרה נכה. בשנת 2005 הצטרף למשלחת הישראלית הראשונה לתוניסיה. בשנת 2016 היה שליח הערוץ הראשון וקול ישראל בביקור נשיא המדינה, ראובן ריבלין בהודו. ארן גרוש ואב לארבעה. בת זוגו הנוכחית היא אווה הודיה שלום. שמעון ארן, ברשת החברתית פייסבוק שמעון ארן, ברשת החברתית אקס (טוויטר) מבט - הנשיא ריבלין בהודו | כאן 11 לשעבר רשות השידור, כתבה בערוץ "כאן 11 - תאגיד השידור הישראלי", באתר יוטיוב (אורך: 1:29), 20 בנובמבר 2016 הכתב המדיני שמעון ארן: "הדמות שחסרה לי בתמונת הכינוס", באתר חב"ד און ליין, 29 בנובמבר 2016 اتفاقية السلام بين اسرائيل ودولة الامارات بدأت تعطي ثمارها, כתבה בערוץ "مكان الاخبار", באתר יוטיוב (אורך: 2:22), 13 באוקטובר 2020 حوار حصري. شمعون آران لـ”كود”: كاين تشابه كبير بين الشعبين المغربي والاسرائيلي.. وتطوير العلاقات غادي يوصل إلى مستوى فتح السفارات, באתר Goud.ma,‏ 10 בפברואר 2021 (בערבית) מערכת וואלה!‏, אהובת טרומפלדור ניסתה להתאבד אחרי מותו, באתר וואלה, 10 בינואר 2000 אורלי אזולאי־כץ ויוסי אסולין, אהובתו הסודית של טרומפלדור, בעיתון ידיעות אחרונות, 10 בינואר 2000 אסף חיים, אולי זה רק סיפור, עמ' 2–3, בעיתון מעריב היום, 11 בינואר 2000
These Dreams

"These Dreams" (בעברית: "החלומות האלה") הוא סינגל שהוקלט על ידי הלהקה האמריקאית הארט, מתוך אלבום האולפן השמיני שלה, Heart. השיר יצא לאור ב-18 בינואר 1986, על ידי חברת התקליטים קפיטול רקורדס, כסינגל השלישי מתוך האלבום. השיר הגיע למקום הראשון במצעד הבילבורד הוט 100. השיר נכתב על ידי ברני טופין ומרטין פייג' והופק על ידי רון נביסון. בשנת 1985, הזמר-יוצר מרטין פייג', שכתב שירים מצליחים נוספים, כולל "We Built This City" ו-"King of Wishful Thinking", וברני טאופין, שהיה ידוע בזכות שיתוף הפעולה עם אלטון ג'ון, כתבו את "These Dreams" והוא הוקלט על ידי הארט. כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות. הווידאו קליפ הרשמי של השיר, זכה לשידור תדיר ב-MTV והיה לשלישי מ-Heart שנכנס לעשירייה הפותחת בארצות הברית. הבי-סייד שלו, "Shell Shock", היה גם הבי-סייד של הסינגל הקודם של הלהקה, Heart "Never". בקליפ עצמו, ננסי וילסון מנגנת על גיטרה ולאורכו ניתן לשמוע את השיר עצמו. נכון למרץ 2021, מונה הצפיות של הקליפ עומד על למעלה מ-50 מיליון צפיות. מידע על היצירה "These Dreams" באתר מיוזיק בריינז מידע על הסינגל "These Dreams" באתר מיוזיק בריינז HEART, web.archive.org, ‏2009-01-21 Bronson, Fred. The Billboard Book of Number 1 Hits. New York: Billboard Books, 2003, p. 631. Heart – These Dreams (באנגלית), נבדק ב-2021-03-05 MARTIN PAGE - The official site of singer, songwriter, producer Martin Page, martinpage.com Heart, נבדק ב-2021-03-05 Heart - These Dreams (Official Music Video)
אסטל לפבור

אסטל לפבור (בצרפתית: Estelle Lefébure; נולדה ב-11 במאי 1966) היא דוגמנית צרפתייה. לפבור נולדה ברואן, היא החלה לדגמן בהיותה בת 19 וזכתה לפרסום במדינתה כשהובילה את הקמפיין לחברת האופנה "Guess", ולאחר מכן הופיעה בפרסומים של מספר חברות וביניהן כריסטיאן דיור ורבלון, היא הופיעה מספר פעמים בגיליון בגדי הים של ספורטס אילוסטרייטד, היא הייתה מספר פעמים על שער מגזין ווג האמריקאי ומגזין אל האמריקאי. היא הופיעה מספר פעמים בגיליון בגדי הים של ספורטס אילוסטרייטד, ב-1999 נבחרה על ידי מגזין פיפל כאחת מ-"50 האנשים היפים ביותר". ב-1994 הופיעה בתפקיד עצמה בסרט הקומדיה הצרפתית "Grosse Fatigue", ב-2001 הופיעה בקומדיה "Absolument fabuleux" גם בתפקיד עצמה כדוגמנית של ז'אן-פול גוטייה. ב-2003 הנחתה את תחרות מיס אירופה. ב-2012 התמודדה בגרסה הצרפתית של "רוקדים עם כוכבים". היא הייתה נשואה פעמים ולה שלושה ילדים. אסטל לפבור, ברשת החברתית אקס (טוויטר) אסטל לפבור, ברשת החברתית אינסטגרם אסטל לפבור, במסד הנתונים הקולנועיים IMDb (באנגלית) אסטל לפבור, באתר AllMovie (באנגלית) אסטל לפבור, במסד הנתונים הקולנועיים KinoPoisk (ברוסית) אסטל לפבור, באתר MusicBrainz (באנגלית) אסטל לפבור, באתר Discogs (באנגלית)
.ad

‎.ad היא סיומת אינטרנט מדינית (ccTLD), השייכת לאנדורה. הדומיין מנוהל על ידי אנדורה טלקום (אנ'). סיומת אינטרנט זו נוצרה ב-9 בינואר 1996. מפני ש-2 האותיות הן גם קיצור של המילה advertisement או advert (פרסומת), אתרי אינטרנט וחברות פרסומים שונות השתמשו בדומיין .ad בעזרת Domain Hack, בנוסף נעשה עם הדומיין משחקי מילים של המילה AD. .am מדיה וקבצים בנושא .ad בוויקישיתוף ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
אל המעיין (שיר)

אל המעיין הוא שיר עם בלחן עממי, אשר מזוהה עם ההווי המתרחש במסגרת טיולים שנתיים של בתי ספר או של תנועות נוער ומטיילים אחרים, כגון בטיול אחרי צבא. השיר הוא שיר מענה, כלומר מבוסס על כך שמישהו שר שורה והאחרים אמורים לחזור אחריו, והוא למעשה חיבור בין שני שירים: "אל המעיין" (מילים של יעקב דוד קמזון) ושיר עממי נוסף בשם "התאהבתי בך". בשיר "אל המעיין" המקורי מסופר על גדי אשר חוזר מחרן ומוסר מידע לגבי שלומם של לבן הארמי ושל רחל. שני הבתים האחרונים הם תוספת מאוחרת יותר. הם מזכירים את השיר "התאהבתי בך" ומתייחסים בהומור לקולו של מי ששר את השיר. במאפייניו המוזיקליים של השיר מבקשים מהזמרים לחקות את הגובה האבסולוטי של הצליל סול. השיר היווה השראה עבור יורם טהרלב לכתיבת השיר "מלאך מסולם יעקב" שהלחינה נורית הירש. בשנת 2007 הקליטה אחינועם ניני ביצוע לשיר והוא נכלל באלבומה "Genes & Jeans". אֶל הַמַּעֲיָן (אֶל הַמַּעֲיָן) בָּא גְּדִי, בָּא גְּדִי קָטָן (x2) אֶל הַמַּעֲיָן (x2) בָּא גְּדִי קָטָן (x2) הַשָׁלוֹם לוֹ (x2) לְלָבָן בֶּן בְּתוּאֵל (x2) הַשָׁלוֹם לוֹ (x2) וּלְרָחֵל (x2) הִתְאַהַבְתִּי בָּךְ (x2) חֲתִיכָה שֶׁל פַּח (x2) הִתְאַהַבְתִּי בָּךְ (x2) חֲתִיכָה שֶׁל פַּח (x2) כִּי קוֹלֵךְ עָרֵב (x2) כְּקִרְקוּר עוֹרֵב (x2) כִּי קוֹלֵךְ עָרֵב (x2) כְּקִרְקוּר עוֹרֵב (x2) דרורה חבקין - התאהבתי בך, סרטון באתר יוטיוב (אורך: 1:18) ההשראה לשני הבתים האחרונים בשיר. לדף השיר באתר הספרייה הלאומית מילות השיר "אל המעיין" והאזנה לו, באתר זמרשת מילות השיר "התאהבתי בך" והאזנה לו, באתר זמרשת אוה לאוטרשטיין-פיטליק, הכל בקול - מדריך למנצח 1 (עמ' 43), אגף המוזיקה, המכון לקידום ההוראה, הלמידה והאינטגרציה החברתית ע"ש פרופ' יהודה אמיר, אוניברסיטת בר-אילן, תשע״א, 2011 אתר 929 El Hamaayan (To the Spring) , באתר הרשמי של אחינועם ניני
פדרציית ההוקי הסובייטית

פדרציית הוקי הקרח הסובייטית (ברוסית: Федерация хоккея СССР) היא ארגון ספורט סובייטי, שהתקיים בשנים 1946–1992 והיה אחראי לניהול ענף ההוקי קרח במדינה, לרבות ניהול נבחרת ברית המועצות בהוקי קרח. רשמית, הפדרציה ניהלה את תחרויות ההוקי קרח המקומיות (ובשנים 1947–1967 גם את תחרויות הבנדי) והכנת הנבחרות הלאומיות. למעשה, היא ביצעה בעיקר תפקידים ייצוגיים והניהול האמיתי של ענף ההוקי בוצע על ידי הנהלת ההוקי קרח של ועדת הספורט הממשלתית (גוסקומספורט) של ברית המועצות. בשנים 1946–1959 הוא נקרא מדור ההוקי הסובייטי (Всесоюзной секцией хоккея) והיה כפוף לוועדת הספורט (גוסקומספורט). ב-1 באפריל 1952 התקבל המדור להתאחדות ההוקי קרח הבינלאומית. 30 ביוני עד 1 ביולי 1959 הפכה לפדרציית הוקי קרח ובנדי של ברית המועצות (Федерацию хоккея с шайбой и хоккея с мячом СССР) וניהלה נוסף לענף ההוקי קרח, גם את הבנדי. ב־7 באוקטובר 1967 התפצלה הפדרציה לשני ארגונים עצמאיים – פדרציית ההוקי קרח הסובייטית ופדרציית הבנדי של ברית המועצות. ב-17 במרץ 1990, בכנס ייסוד רכש ארגון מעמד של ארגון ציבורי-ממלכתי והפך לישות משפטית עצמאית. ב-28 בינואר 1992, בפגישה האחרונה של הוועד הפועל של הפדרציה התקבלה החלטה לפזר את הפדרציה, על רקע התפרקות ברית המועצות. ב-28 בינואר עד 22 במאי 1992, במקום פדרציית ההוקי קרח של ברית המועצות, פעלה "מועצת הנשיאים – יושבי ראש פדרציות ההוקי קרח של חבר המדינות" (Совет Президентов – Председателей Федераций хоккея стран СНГ) וכללה את נציגי רוסיה, אוקראינה, בלארוס וקזחסטן. בשנת 1992 זו הוחלפה בפדרציית ההוקי הרוסית. ליגת ההוקי הרוסית ליגת ההוקי המקצוענית (רוסיה) פדרציית ההוקי הרוסית ליגת ההוקי הבינלאומית (רוסיה) ליגת ההוקי קונטיננטלית ליגת ההוקי הבכירה ליגת ההוקי לנוער
בית הכנסת בדופניצה

בית הכנסת בדופניצה היה בית כנסת, אשר פעל בעיר דופניצה בבולגריה מ-1860 ועד 1947. המבנה נהרס באמצע שנות ה-50 של המאה ה-20. ערך מורחב – הקהילה היהודית בדופניצה תיעוד לקהילה יהודית מאורגנת בעיר דופניצה קיים החל מאמצע המאה ה-17. ב-1859 נבנה במקום בית כנסת מפואר ובראשית המאה ה-20 נחנך בית עלמין חדש לקהילה. במועד זה מנתה הקהילה כ-1,000 נפשות. ב-1906 התחוללה בעיר עלילת דם, ובעקבותיה נערך פוגרום בקהילה ומספר מבניה נרצחו. בשל האירועים עזבו משפחות את העיר ועברו לסופיה ולפלובדיב. בתקופת בין המלחמות היגרו לעיר יהודים רבים גם ממדינות שכנות, וזאת כחלק מטרנספר האוכלוסיות שאירע לאחר המלחמה. בדופניצה הייתה פעילות ציונית ענפה ובכלל זה בארגוני נוער. בפרוץ מלחמת העולם השנייה נמנו בקהילה כ-2,000 יהודים. יהודי דופניצה היו מיועדים לגירוש למחנה ההשמדה טרבלינקה בראשית מרץ 1943, בעיר נערכה אקציה וחברי תנועת בראניק פרצו לבתי הקהילה והכו את יושביהם. הגירוש לא יצא אל הפועל. מרבית יהודי העיר עלו לישראל במהלך העלייה ההמונית. ב-28 במאי 1949 בשלהי גל העלייה לישראל, ערך הקונסיסטוריון של יהודי בולגריה מפקד אוכלוסין ובדופניצה נמנו 382 יהודים. בראשית המאה ה-21 התגוררו בעיר יהודים ספורים. בניית בית הכנסת החלה ב-1859 והוא נחנך שנה מאוחר יותר. לתקופתו, היה בית הכנסת מהמפוארים בבולגריה. המבנה היה בין שתי קומות, כאשר קומתו השנייה שימשה לעזרת נשים. שער הכניסה אליו היה מצידו המערבי, ולצד המבנה שכנה חצר מרכזית גדולה. את המבנה עיטרה כיפה והותקנו בו שתי שורות בנות שישה חלונות. בית הכנסת שכן בסמוך למסגד המרכזי שבעיר והתפילות נוהלו בו בנוסח הספרדים. בחזית בית הכנסת מעל דלת הכניסה נחקקה באבן כתובת הקדשה: ”שויתי יהוה לנגדי תמיד יפה נתרצה ק"ק דופניצה גדול ב הבית המתנדבים גבירי ויחידי הי' הקימו הבית וה"ש בש' פתחו שערים פג הוקם הבית המ"ש ק"ן הרב יהודא ערב נר"ו נגיד הבית וכטוב יו"ט סי' דוד אשכנזי וה' דוד ב' יוסף גבאי ופקידי הבית”. לאחר מלחמת העולם הראשונה הותקנו על קיר בית הכנסת שני לוחות זיכרון ועליהם נחקקו שמות הנופלים מקרב בני הקהילה ממלחמת הבלקן הראשונה, ממלחמת הבלקן השנייה וממלחמת העולם הראשונה. ב-1947 הגיע לעיר הרב אשר חננאל לצורך תיעוד הקהילה ומורשתה. הוא מצא שבית הכנסת אינו פעיל והעביר ממנו לסופיה תשמישי קדושה שהמוקדמים מהם תוארכו לאמצע המאה ה-18. ככל הנראה התשמישים אבדו ברבות השנים. באמצע שנות ה-50 של המאה ה-20 נהרס המבנה ובמקומו הוקם מועדון נוער של המפלגה הקומוניסטית. שני לוחות הזיכרון הועתקו מהמקום לרחבה אשר שכנה בסמוך למסגד. לאחר תום העידן הקומוניסטי בבולגריה הוחזרו הלוחות אל חצר מועדון הנוער, שם שכן בעבר בית הכנסת. במקום מתקיימים טקסי זיכרון עירוניים מטעם עיריית דופניצה, לזכר הנופלים וציון הצלת יהודי העיר מהשמדה. צבי קרן, הקהילה היהודית בדופניצה, באתר "כולנו בולגרים". מיכאל בר-זוהר, הרכבות יצאו ריקות, הוצאת הד ארצי, אור יהודה, 1999, עמוד 94. חיים קשלס, קורות יהודי בולגריה - כרך ד', מאחורי מסך הברזל, הוצאת דבר, תל אביב, 1969, עמוד 296. .Dimana Trankova, Anthony Georgieff, A Guide to Jewish Bulgaria, Vagabond Media Ltd, 2011, ISBN 9549230635, page 153. בית הכנסת בדופניצה, בתוך: Jewish Historic Monuments and Sites in Bulgaria 2011 Part One, עמוד 6 (באנגלית). הקהילה היהודית בדופניצה, באתר "אנו – מוזיאון העם היהודי" דופניצה מציינת את יום השנה ה-75 להצלת יהודי בולגריה, באתר dennews.bg (בבולגרית).
גביע הפדרציה (הוקי קרח)

גביע הפדרציה (ברוסית: Кубок Федерации) הוא פרס הוקי קרח, המוענק לזוכה בפלייאוף ליגת VHL-B, השלישית בחשיבותה ברוסיה, החל מעונת 2015/2016. בטקס סיום האליפות, הגביע ניתן לקפטן הקבוצה המנצחת. שנה לאחר מכן, לאחר החזרת הגביע למארגנים, נחרטת עליו שם הקבוצה האלופה. פרק זה טעון עדכון. אנא תרמו לוויקיפדיה ועזרו לעדכן אותו.
VHL-B

VHL-B היא כינויה של אליפות ליגת ההוקי הבכירה (ברוסית: Первенство Высшей хоккейной лиги, שנקראה גם ליגת ההוקי הרוסית, תחרות רוסיה בהוקי קרח בקרב מועדונים, והליגה הראשונה באליפות רוסיה בהוקי קרח). הליגה נחשבת לליגה השלישית בחשיבותה בהוקי קרח הרוסי (אחרי ליגת ההוקי הקונטיננטלית וליגת ההוקי הבכירה). חלק מהמועדונים המופיעים בה הם מועדוני מילואים של קבוצות KHL ו-VHL. מ-23 באוגוסט 2011, ועד סוף עונת 2014/15, היא נקראה ליגת ההוקי הרוסית ולפני תחילת העונה החדשה, כאשר הזכויות לארח את האליפות לידי VHL, ב-29 ביולי 2015, הליגה קיבלה את שמה הנוכחי אליפות ליגת ההוקי הבכירה. *בעונות 2013/2014; 2014/2015; 2018/2019 ו-2019/2020 לא נערך משחק על המקום השלישי. **גביע הפדרציה 2020 בוטל בעקבות מגפת הקורונה ברוסיה וחודש בעונת 2021. פדרציית ההוקי הרוסית ליגת ההוקי הרוסית אתר האינטרנט הרשמי של VHL-B (ברוסית) הוקי רוסי, באתר של סרגיי סמסונקין אליפות VHL-B, באתר "שערי ארכיב"
Alexis Jordan

Alexis Jordan הוא אלבום הבכורה של הזמרת-יוצרת האמריקאית אלקסיס ג'ורדן. האלבום יצא לאור ב-25 בפברואר 2011, על ידי חברות התקליטים רוק ניישן, סטאר-רוק וקולומביה רקורדס. מתוך האלבום יצאו שלושת הסינגלים "Happiness",‏ "Good Girl" ו-"Hush Hush". האלבום הגיע למקום התשיעי במצעד האלבומים הבריטי. את האלבום החלה אלקסיס ג'ורדן להקליט ב-1 בינואר 2007, עד 15 באוקטובר 2010. הסינגל הראשון מתוכו "Happiness" יצא לאור כבר בספטמבר 2010, על מנת לעזור בקידום שלו, תוך שהוא זכה להצלחה רבה ברחבי העולם כאשר הגיע למקום הראשון במצעד שירי הדאנס קלאב. מעבר לכך, הוא זכה להצלחה במדינות כמו הולנד, נורווגיה, וסקוטלנד. בהולנד, זכה להצלחה כה גדולה עד שדורג כשיר המצליח ביותר במדינה בשנת 2010. בזכות הצלחת השיר במדינה, האלבום עצמו זכה שם להצלחה גם כן. הסינגל השני מהאלבום "Good Girl" יצא לאור בפברואר 2011, בסמוך לצאת האלבום עצמו, על מנת להמשיך ולעזור בקידום שלו. הוא הצליח לשחזר את הצלחת הסינגל הקודם, כאשר כבש גם כן את פסגת מצעד שירי הדאנס קלאב. הסינגל השלישי והאחרון מהאלבום "Hush Hush" זכה להצלחה פחותה, אך הגיע למקום החמישי במצעד שבפלנדריה. מידע על האלבום Alexis Jordan באתר MusicBrainz מידע על האלבום Alexis Jordan באתר AllMusic האלבום Alexis Jordan באתר Discogs האלבום Alexis Jordan באתר ספוטיפיי Alexis Jordan, נבדק ב-2021-03-05 UK CHARTS WebCite query result, www.webcitation.org Dance Club Songs Chart, Billboard Stichting Nederlandse Top 40, Top 40 week 15 van 2011, Top40.nl (בהולנדית) norwegiancharts.com - Alexis Jordan - Happiness, norwegiancharts.com Official Charts Company, www.officialcharts.com (באנגלית) Stichting Nederlandse Top 40, Top 100-Jaaroverzicht van 2011, Top40.nl (בהולנדית) Steffen Hung, Alexis Jordan - Alexis Jordan, hitparade.ch Dance Club Songs Chart, Billboard Alexis Jordan - Hush Hush, ultratop.be "Alexis Jordan". iTunes. "Connecting to the iTunes Store". "Alexis Jordan". www.amazon.co.uk. "Alexis Jordan (CD)". Sanity. אורכב מ-המקור ב-2014-03-21. נבדק ב-2011-03-01. "Alexis Jordan: Alexis Jordan: Amazon.de: Musik". Amazon.de. נבדק ב-19 במרץ 2011. {{cite web}}: (עזרה) "Alexis Jordan: Alexis Jordan: Sony Music Poland". Sony Music Poland. אורכב מ-המקור ב-27 במאי 2011. נבדק ב-29 באפריל 2011. {{cite web}}: (עזרה) Alexis Jordan - Alexis Jordan, Discogs (באנגלית)